ddrg/super_eurlex huggingface dataset:
A Bizottság 1409/2003/EK rendelete

(2003. augusztus 7.)

a mezőgazdasági üzemek jövedelmének megállapítására használt, a könyvelésre vonatkozó egyes részletes végrehajtási szabályokról szóló 1915/83/EGK rendelettől való eltérésről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1256/97/EK tanácsi rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2], és különösen annak 6. cikke (2) bekezdésére,

mivel:

(1) Az 1915/83/EGK bizottsági rendelet [3] 3. cikke biztosítja, hogy a kapcsolattartó iroda továbbítson a Bizottság felé valamennyi adatszolgáltatási űrlapot legkésőbb kilenc hónappal annak a számviteli évnek a végét követően, amelyre azok vonatkoznak;

(2) Az 1915/83/EGK rendelet 3. cikkének (1) és (2) bekezdésétől való eltéréssel az 1251/2002/EK bizottsági rendelet [4] 22 hónapos időszakot biztosít az adatszolgáltatási űrlap továbbítására a 2000. és 2001. számviteli évre vonatkozóan.

(3) Az időszaknak ez a meghosszabbítása igazolt, többek között az adatszolgáltatási űrlapok formájára vonatkozó módosítások bevezetése miatt.

(4) Annak érdekében, hogy a kapcsolattartó irodák számára több idő álljon rendelkezésre az új adatszolgáltatási űrlapok átvétele tekintetében, helyénvaló biztosítani a 2002. számviteli év tekintetében is ezen űrlapoknak a Bizottság részére történő továbbítására vonatkozó időszak meghosszabbítását.

(5) Az e rendelet által biztosított intézkedések összhangban vannak a mezőgazdasági számviteli információs hálózat közösségi bizottságának véleményével,

ELFOGADTA EZT A RENDELETET:

1. cikk

Az 1915/83/EGK rendelet 3. cikkének (1) és (2) bekezdésétől való eltéréssel az adatszolgáltatási űrlap továbbítására a 2002. számviteli évre vonatkozó időszak 15 hónap.

2. cikk

Ez a rendelet az Európai Unió Hivatalos Lapjában való kihirdetését követő 7. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. augusztus 7-én.

a Bizottság részéről

Franz Fischler

a Bizottság tagja

[1] HL L 122., 2003.5.16., 1. o.

[2] HL L 109., 1965.6.23., 1859/65. o.

[3] HL L 190., 1983.7.14., 25. o.

[4] HL L 183., 2002.7.12., 9. o.

--------------------------------------------------
A Bizottság 1679/2003/EK rendelete

(2003. szeptember 24.)

a tisztítatlan gyapot 2003/2004-es gazdasági évre becsült termelésének és az irányár ebből következő ideiglenes csökkentésének megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel Görögország csatlakozási okmányára, és különösen a legutóbb az 1050/2001/EK tanácsi rendelettel [1] módosított, a gyapotról szóló 4. jegyzőkönyvre,

tekintettel a gyapotra vonatkozó termelési támogatásról szóló, 2001. május 22-i 1051/2001/EK tanácsi rendeletre [2] és különösen annak 19. cikke (2) bekezdésének első francia bekezdésére,

mivel:

(1) Az 1486/2002/EK rendelettel [3] módosított, a gyapottámogatási rendszer alkalmazására vonatkozó részletes szabályok megállapításáról szóló, 2001. augusztus 2-i 1591/2001/EK bizottsági rendelet [4] 16. cikkének (1) bekezdése megállapítja, hogy a tisztítatlan gyapot az 1051/2001/EK rendelet 14. cikke (3) bekezdésének első albekezdésében említett becsült termelését és az irányár ebből következő ideiglenes csökkentését az érintett gazdasági év szeptember 10-ét megelőzően kell meghatározni.

(2) Az 1051/2001/EK rendelet 19. cikkének (2) bekezdése megállapítja, hogy a becsült termelés meghatározásakor figyelembe kell venni a termés-előrejelzést.

(3) Az irányár ideiglenes csökkentését az 1051/2001/EK rendelet 14. cikke (3) bekezdésének első albekezdésével összhangban számítják ki, a tényleges termelést azonban a 15 %-kal megnövelt becsült termeléssel helyettesítik.

(4) Az e rendeletben előírt intézkedések összhangban vannak a Természetesrost-piaci Irányítóbizottság véleményével,

ELFOGADTA EZT A RENDELETET:

1. cikk

(1) A 2003/2004-es gazdasági évre a tisztítatlan gyapot becsült termelését a következő értékeken rögzítik:

- Görögország esetében 1065668 tonna,

- Spanyolország esetében 334247 tonna,

- Portugália esetében 1108 tonna.

(2) A 2003/2004-es gazdasági évre az irányár ideiglenes csökkentését a következő értékeken rögzítik:

- Görögország esetében 37,418 EUR/100 kg,

- Spanyolország esetében 34,654 EUR/100 kg,

- Portugália esetében 0 EUR/100 kg.

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. szeptember 24-én.

a Bizottság részéről

Franz Fischler

a Bizottság tagja

[1] HL L 148., 2001.6.1., 1. o.

[2] HL L 148., 2001.6.1., 3. o.

[3] HL L 223., 2002.8.20., 3. o.

[4] HL L 210., 2001.8.3., 10. o.

--------------------------------------------------
A Tanács 1776/2003/EK rendelete

(2003. szeptember 29.)

az 1493/1999/EK rendeletben nem meghatározott borászati eljárásokkal kezelt egyes Argentínából importált borok közvetlen emberi fogyasztásra történő kínálatának és értékesítésének engedélyezéséről szóló 527/2003/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a borpiac közös szervezéséről szóló, 1999. május 17-i 1493/1999/EK tanácsi rendeletre [1], és különösen annak 45. cikke (2) bekezdésére,

tekintettel a Bizottság javaslatára,

mivel:

(1) A Bizottság által képviselt Közösség és Argentína között jelenleg tárgyalások folynak egy, a borkereskedelemmel kapcsolatos megállapodás megkötéséről. Ezek a tárgyalások különösen mindkét fél borászati eljárásait, valamint a földrajzi jelzések oltalmát foglalják magukba.

(2) A tárgyalások lefolytatásának megkönnyítése érdekében a tárgyalások eredményeként létrejövő megállapodás hatálybalépéséig, legkésőbb azonban 2004. szeptember 30-ig átmenetileg engedélyezni kell az Argentína területén előállított és a Közösségbe importált borok almasav hozzáadásával történő kezelését lehetővé tevő eltérést.

ELFOGADTA EZT A RENDELETET:

1. cikk

A 527/2003/EK tanácsi rendelet [2] 1. cikkének (1) bekezdése helyébe a következő szöveg lép:

"(1) Ez az engedély azonban csak annak a borkereskedelmi megállapodásnak a hatálybalépéséig, legkésőbb azonban 2004. szeptember 30-ig érvényes, amelyről most folynak a tárgyalások Argentínával, és amely különösen a borászati eljárásokat és a földrajzi jelzések oltalmát foglalja magába."

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. szeptember 29-én.

a Tanács részéről

az elnök

G. Alemanno

[1] HL L 179., 1999.7.14., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.

[2] HL L 78., 2003.3.25., 1. o.

--------------------------------------------------
A Bizottság 1843/2003/EK rendelete

(2003. október 17.)

a mezőgazdasági termékek felvásárlásakor alkalmazandó értékcsökkenési százalékoknak a 2004-es pénzügyi évre történő meghatározásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1259/96/EK rendelettel [1] módosított, az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló, 1978. augusztus 2-i 1883/78/EGK tanácsi rendeletre [2], és különösen annak 8. cikke (1) bekezdése második mondatára,

mivel:

(1) Az 1883/78/EGK rendelet 8. cikke értelmében az állami intervenciós raktározás alatt álló mezőgazdasági termékek értékcsökkenését a felvásárláskor kell alkalmazni. Az értékcsökkenési százalék nem haladhatja meg az adott termék felvásárlási ára és becsült eladási ára közötti különbséget.

(2) Az 1883/78/EGK rendelet 8. cikkének (3) bekezdése értelmében a felvásárláskor a Bizottság a szóban forgó értékcsökkenési százalék bizonyos hányadára korlátozhatja az értékcsökkenést, azonban ez a hányad nem lehet kevesebb, mint a teljes értékcsökkenés 70 %-a. Egyes termékekre rögzíteni kell a 2004-es pénzügyi évben az intervenciós hivatalok által a szóban forgó termékek havi felvásárlási értékeire alkalmazandó együtthatókat, hogy az intervenciós hivatalok megállapíthassák az értékcsökkenési összegeket.

(3) Az e rendeletben előírt intézkedések összhangban vannak az EMOGA-bizottság véleményével,

ELFOGADTA EZT A RENDELETET:

1. cikk

(1) A mellékletben felsorolt, 2003. október 1. és 2004. szeptember 30. között állami intervenció keretében felvásárolt, tárolásba vett vagy az intervenciós hivatalok által átvett termékek értékét a hatóságok – a szóban forgó termékek felvásárlási ára és becsült eladási ára közötti különbség elszámolása érdekében – csökkentik.

(2) Az értékcsökkenés összegének megállapításához az intervenciós hivatalok a havonta felvásárolt termékek értékére a mellékletben szereplő együtthatókat alkalmazzák.

(3) A kiadások így megállapított összegéről a Bizottságot a 296/96/EK bizottsági rendelet [3] szerinti kimutatások keretében tájékoztatni kell.

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ezt a rendeletet 2003. október 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. október 17-én.

a Bizottság részéről

Franz Fischler

a Bizottság tagja

[1] HL L 163., 1996.7.2., 10. o.

[2] HL L 216., 1978.8.5., 1. o.

[3] HL L 39., 1996.2.17., 5. o.

--------------------------------------------------

MELLÉKLET

A havi felvásárlási értékekre alkalmazandó értékcsökkenési együtthatók

Termékek | Együtthatók |

Kenyérgabona minőségű közönséges búza | – |

Árpa | – |

Rozs | 0,20 |

Kukorica | 0,10 |

Cirok | 0,10 |

Hántolatlan rizs | 0,40 |

Alkohol | 0,65 |

Vaj | 0,45 |

Sovány tejpor | 0,20 |

Negyedelt szarvasmarha | 0,25 |

Csontozott marhahús | 0,25 |

--------------------------------------------------
A Bizottság 2035/2003/EK rendelete

(2003. november 19.)

a tagállamok által továbbítandó adatokról és az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások havi könyveléséről szóló 296/96/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre [1], és különösen annak 5. cikke (3) bekezdésére és 7. cikke (5) bekezdésére,

mivel:

(1) Az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendelet [2] 181. cikke és 41. cikkének (2) bekezdése a 2004-es pénzügyi évtől kezdődően a bizottsági kiadások cél szerinti osztályozásáról rendelkezik. A kiadások ily módon történő osztályozása következtében a költségvetési nómenklatúra fejezetei kevésbé lesznek részletesek.

(2) Annak érdekében, hogy az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások könyvelésében mindeddig biztosított információs és átláthatósági szintet továbbra is fenntartsák, a tagállamok által a legutóbb az 1997/2002/EK rendelettel [3] módosított 296/96/EK bizottsági rendelet [4] 3. cikke (3) bekezdésének megfelelően havonta közölt pénzügyi adatokat költségvetési tételcsoportokra vagy tételekre kell bontani.

(3) A 296/96/EK rendeletet ezért módosítani kell.

(4) Az e rendeletben előírt intézkedések összhangban vannak az EMOGA-bizottság véleményével,

ELFOGADTA EZT A RENDELETET:

1. cikk

A 296/96/EK rendelet 3. cikke (4) bekezdésének első albekezdése helyébe a következő szöveg lép:

"A (3) bekezdésben említett értesítés a kiadásokat az Európai Közösségek költségvetési nómenklatúrájának tételcsoportjai szerinti bontásban, illetve a mezőgazdasági kiadások ellenőrzésére vonatkozó fejezet tekintetében tételekre tovább bontva tartalmazza; a halászati fejezet tekintetében azonban a kiadásokat fejezet szerint kell megadni."

2. cikk

Ez a rendelet az Európai Unió Hivatalos Lapjában való kihirdetését követő harmadik napon lép hatályba.

Ezt a rendeletet 2003. december 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. november 19-én.

a Bizottság részéről

Franz Fischler

a Bizottság tagja

[1] HL L 160., 1999.6.26., 103. o.

[2] HL L 248., 2002.9.16., 1. o.

[3] HL L 308., 2002.11.9., 9. o.

[4] HL L 39., 1996.2.17., 5. o.

--------------------------------------------------
A Tanács 2059/2003/EK rendelete

(2003. november 17.)

az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló 79/65/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 37. cikke (2) bekezdésének harmadik albekezdésére,

tekintettel a Bizottság javaslatára,

tekintettel az Európai Parlament véleményére [1],

tekintettel az Európai Gazdasági és Szociális Bizottság véleményére [2],

a Régiók Bizottságával folytatott konzultációt követően,

mivel:

(1) A 79/65/EGK tanácsi rendelettel [3] létrehozott adathálózat objektív és releváns információt szolgáltat a Bizottságnak a közös agrárpolitikáról.

(2) Igazgatási okokból a Bizottság felhatalmazással rendelkezik arra vonatkozóan, hogy valamely tagállam kérésére módosítsa a 79/65/EGK rendelet mellékletében megállapított tagállami körzetek jegyzékét.

(3) Az adathálózat hasznos eszköz, amely lehetővé teszi, hogy a Közösség fejlessze a politikáját, és ebből következően mind a tagállamok, mind a Közösség javát szolgálja. A hálózat alapját képező számítógépes rendszerek költségeinek, illetve a hálózat egyéb szempontjait érintő fejlesztési költségeknek ezért a Közösség által finanszírozhatónak kell lenniük.

(4) A 79/65/EGK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

A 79/65/EGK rendelet a következőképpen módosul:

1. az I. fejezet a következő cikkel egészül ki:

"2a. cikk

Valamely tagállam kérésére a körzetek jegyzéke a 19. cikkben megállapított eljárásnak megfelelően kerül módosításra, feltéve, ha a kérés az adott tagállam körzeteire vonatkozik."

2. a 22. cikk (1) bekezdésének helyébe a következő szöveg lép:

"(1) Az Európai Unió általános költségvetésének "Bizottság" szakaszában elkülönített előirányzatok az alábbiak fedezetére szolgálnak:

a) az adathálózat azon költségei, amely a könyvelőirodáknak a 9. és a 14. cikkben említett feladataik teljesítésének ellenszolgáltatásaként nyújtandó;

b) a tagállamok által szolgáltatott számviteli adatok fogadása, ellenőrzése, feldolgozása és elemzése céljából a Bizottság által működtetett számítógépes rendszerek minden költsége.

A b) pontban említett költségek adott esetben tartalmazzák az említett műveletek eredményének terjesztésével, valamint az adathálózat egyéb szempontjainak kutatásával és fejlesztésével kapcsolatos költségeket is."

2. cikk

Ez a rendelet az Európai Unió Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. november 17-én.

a Tanács részéről

az elnök

G. Alemanno

[1] 2003. október 9-i vélemény (a Hivatalos Lapban még nem tették közzé).

[2] 2003. október 29-i vélemény (a Hivatalos Lapban még nem tették közzé).

[3] HL 109., 1965.6.23., 1859/65. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.

--------------------------------------------------
A Bizottság 2084/2003/EK rendelete

(2003. november 27.)

a belső elnyomásra vagy terrorizmusra felhasználható felszerelések Burmába/Mianmarba való értékesítésének, szállításának és kivitelének tilalmáról, valamint az ebben az országban jelentős kormányzati tisztséget betöltő egyes személyek pénzkészleteinek befagyasztásáról szóló 1081/2000/EK tanácsi rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre,

tekintettel a legutóbb az 1211/2003/EK rendelettel [1] módosított, a belső elnyomásra vagy terrorizmusra felhasználható felszerelések Burmába/Mianmarba való értékesítésének, szállításának és kivitelének tilalmáról, valamint az ebben az országban jelentős kormányzati tisztséget betöltő egyes személyek pénzkészleteinek befagyasztásáról szóló, 2000. május 22-i 1081/2000/EK tanácsi rendeletre [2], és különösen annak 4. cikkére,

mivel:

(1) Az 1081/2000/EK rendelet III. melléklete felsorolja azokat az illetékes hatóságokat, amelyekre vonatkozóan az említett rendelet végrehajtása különleges feladatokat határoz meg.

(2) Írország kérte egy további hatóság felvételét a jegyzékbe,.

ELFOGADTA EZT A RENDELETET:

1. cikk

Az 1018/2000/EK rendelet III. mellékletének helyébe az e rendelet mellékletében szereplő szöveg lép.

2. cikk

Ez a rendelet az Európai Unió Hivatalos Lapjában való kihirdetésének napját követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. november 27-én.

a Bizottság részéről

Christopher Patten

a Bizottság tagja

[1] HL L 169., 2003.7.8., 24. o.

[2] HL L 122., 2000.5.24., 29. o.

--------------------------------------------------

MELLÉKLET

Az 1081/2000/EK rendelet III. melléklete a következőképpen módosul:

Az

"Írország"

felirat alatti cím helyébe a következők lépnek:

"a) A 4. cikk alapján, az 1. cikkel és az I. melléklettel kapcsolatos megkeresések esetén:

Licensing Unit(Mr Michael Greene)Department of Enterprise, Trade and Employment

Kildare Street

Dublin 2

Tel. (353-1) 631 24 46

Fax (353-1) 676 61 54

e-mail: greenem@entemp.irlgov.ic

b) A 4. cikk alapján, az 2. cikkel és az II. melléklettel kapcsolatos megkeresések esetén:

Department of Foreign Affairs

Bilateral Economic Relations Section

76-78 Harcourt Street

Dublin 2

Tel. (353-1) 408 24 92

Central Bank and Financial Services Authority of Ireland

Financial Markets Department

PO Box 559

Dame Street

Dublin 2

Tel. (353-1) 434 40 00

Fax (353-1) 671 65 61"

--------------------------------------------------
A Bizottság 2119/2003/EK rendelete

(2003. december 2.)

az Irakkal fennálló gazdasági és pénzügyi kapcsolatok egyes meghatározott korlátozásairól és a 2465/96/EK rendelet hatályon kívül helyezéséről szóló 1210/2003/EK rendelet módosításáról

AZ EURÓPAI UNIÓ BIZOTTSÁGA,

tekintettel az Európai Közösséget létrehozó szerződésre,

tekintettel a 1799/2003/EK [1] rendelettel módosított, az Irakkal fennálló gazdasági és pénzügyi kapcsolatok egyes meghatározott korlátozásairól, és a 2465/96/EK rendelet hatályon kívül helyezéséről szóló 1210/2003/EK [2] tanácsi rendeletre, és különösen annak 11. cikkének b) pontjára,

mivel:

(1) A 1210/2003/EK rendelet III. melléklete felsorolja Irak korábbi kormányának azon természetes és jogi személyeit, állami szerveit, vállalkozásait, intézményeit és szervezeteit, amelyekre a rendelet alapján a pénzkészletek és gazdasági erőforrások befagyasztásának hatálya kiterjed.

(2) 2003. november 21-én az Egyesült Nemzetek Biztonsági Tanácsának 661/1990 határozatával létrehozott Szankciós Bizottság elhatározta Irak korábbi kormányának azon természetes és jogi személyei, állami szervei, vállalkozásai, intézményei és szervezetei jegyzékének módosítását, amelyre a pénzkészletek és gazdasági erőforrások befagyasztásának vonatkoznia kell. Ezért a III. mellékletet megfelelően módosítani kell.

(3) Az e rendeletben foglalt intézkedések hatékonyságának biztosítása érdekében a rendeletnek azonnal hatályba kell lépnie.

ELFOGADTA EZT A RENDELETET:

1. cikk

A 1210/2003/EK rendelet III. melléklete helyébe e rendelet melléklete lép.

2. cikk

E rendelet az Európai Unió Hivatalos Lapjában történő közzétételének napján lép hatályba.

Ez a rendelet teljes egészében kötelező és valamennyi tagállamban közvetlenül alkalmazandó.

Kelt Brüsszelben, 2003. december 2-án.

a Bizottság részéről

Christopher Patten

a Bizottság tagja

[1] HL L 264., 2003.10.15., 12. o.

[2] HL L 169., 2003.7.8., 6. o.

--------------------------------------------------

MELLÉKLET

III. MELLÉKLET

Állami intézmények, vállalkozások és szervezetek, valamint a korábbi iraki kormánynak a 4. cikkben említett természetes és jogi személyei, intézményei és szervezetei

1. Central Bank of Iraq, Rásid utca, Bagdad, Irak. Egyéb információk: korábbi elnöke Dr Iszám El Mullá HVEISZ; kirendeltségek Moszulban és Bászrában.

2. Irak Re-insurance Company, Ál Káláni tér, Bagdad, Irak.

3. Rasheed Bank (felvett név a) Al-Rashid Bank, b) Al Rashid Bank, c) Al-Rasheed Bank); Pf 7177, Haifa utca, Baghdad, Irak, vagy Ál Mászárif utca, Bagdad, Irak.

4. Rafidain Bank (felvett név Al-Rafidain Bank), Rásid utca, Bagdad, Irak. Egyéb információk: kirendeltségek Irakban, az Egyesült Királyságban, Jordániában, az Egyesült Arab Emirátusokban, Jemenben, Szudánban és Egyiptomban.

5. Iraqi Airways Company (felvett név a) Iraq Airways Company, b) Iraqi Airways, c) Iraq Airways, d) IAC, e) I.A.C.).

--------------------------------------------------
32003R2131
2003.12.5. L 320/3 AZ EURÓPAI UNIÓ HIVATALOS LAPJA
A BIZOTTSÁG 2131/2003/EK RENDELETE
(2003. december 4.)
a sovány tejpor piacán történ őintervenció tekintetében az 1255/1999EK tanácsi rendelet alkalma-
zására vonatkozó részletes szabályok megállapításáról szóló 214/2001/EK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerz ődésre,
tekintettel a tej- és tejtermékpiac közös szervezésér ől szóló,
1999. május 17-i 1255/1999/EK tanácsi rendeletre (1), és külö-
nösen annak 10. cikkére,
mivel:
(1) A 214/2001/EK bizottsági rendelet (2) 21. cikke korlá-
tozta a sovány tejpornak a tagállami intervenciós hiva-
talok által történ őeladásra kerül őmennyiségét arra a
mennyiségre, amelyet 2002. május 1. el őtt betároltak;
(2) Figyelembe véve a jelenlegi piaci helyzetet, amely
alacsony szezonális termeléssel jellemezhet ő, több
sovány tejport kell a piacra bocsátani intervenciós raktá-rozásból.(3) E rendelet által biztosított intézkedések összhangban
vannak a Tej- és Tejtermékpiaci Irányítóbizottság véle-
ményével,
ELFOGADTA EZT A RENDELETET:
1. cikk
A 214/2001/EK rendelet 21. cikkében a „2002. május 1.”
„2002. június 1.”-re módosul.
2. cikk
Ez a rendelet az Európai Unió Hivatalos Lapjában való kihirdeté-
sének napján lép hatályba.
Ez a rendelet teljes egészében kötelez őés közvetlenül alkalmazandó valamennyi tagállamban.
Kelt Brüsszelben, 2003. december 4-én.
a Bizottság részér ől
Franz FISCHLER
a Bizottság tagja03/41. kötet 270 Az Európai Unió Hivatalos Lapja HU
(1) HL L 160., 1999.6.26., 48. o. A legutóbb az 1787/2003/EK rende-
lettel (HL L 270., 2003.10.21., 121. o.) módosított rendelet.
(2) HL L 37., 2001.2.7., 100. o. A legutóbb az 1787/2003/EK rende-
lettel módosított rendelet.